पाएं अपने शहर की ताज़ा ख़बरें और फ्री ई-पेपरडाउनलोड करें
बारेसांढ़ थाना अन्तर्गत एक मई को युवती की हत्या का बारेसांढ् थाना पुलिस ने 72 घंटे के भीतर उद्भेदन कर दिया है। इस संबंध में बारेसांढ़ थाना प्रभारी जावेद कासमी ने बताया कि युवती की हत्या प्रेम प्रसंग में की गई थी। उन्होंने बताया कि बारेसांढ् टोला ललमटिया निवासी आनन्द प्रजापति उम्र 25 वर्ष पिता देवराम प्रजापति का महुआडांड़ थाना अंतर्गत अहिरपुरवा की रहने वाली लक्ष्मी टोप्पो पिता स्व. सूबेदार मिंज जो अपने मुंहबोली पिता टेलस्फोर टोप्पो बारेसांढ़ थाना अंतर्गत मायापुर गांव में रह कर पढ़ाई करती थी, इसी बीच दोनों के बीच प्रेम प्रसंग चलने लगा। इस बीच लड़के ने दूसरी शादी कर ली।
जब शादी की भनक लक्ष्मी को लगी तब उसने आनंद के घर आ कर उसको भी रखने के लिए दबाव बनाई। लेकिन इसी बीच एक मई की रात को आनंद प्रजापति और उसके पिता देवराम प्रजापति ने लड़की का दुपट्टा से गला दबा कर मार डाला। उसके बाद लड़की के दुपट्टा से गर्दन में बांध कर कटहल के पेड़ में लटका दिया। जिससे आत्महत्या रूप दे सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn